PATVIRTINTA

 Klaipėdos r. Veiviržėnų Jurgio Šaulio gimnazijos

 direktoriaus 2020 m. rugsėjo 25 d.

 įsakymu Nr. V-92

**KLAIPĖDOS R. VEIVIRŽĖNŲ JURGIO ŠAULIO GIMNAZIJOS**

**PRIEŠMOKYKLINIO UGDYMO ORGANIZAVIMO MODULIŲ APRAŠAS**

 1. Klaipėdos r. Veiviržėnų Jurgio Šaulio gimnazijos (toliau – gimnazijos) priešmokyklinio ugdymo organizavimą vykdo vadovaujantis Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ ir 2018 m. vasario 5 d. Nr. V-100 įsakymo pakeitimu bei gimnazijos direktoriaus 2020 m. rugsėjo 25 d. įsakymu Nr. V-92. „Dėl priešmokyklinio ugdymo organizavimo tvarkos aprašo patvirtinimo“ nustatyta tvarka.

 2. Atsižvelgiant į tėvų pageidavimus (pateiktus prašymus) ir priešmokyklinio amžiaus vaikų skaičių gimnazijoje gali būti organizuojamos priešmokyklinio amžiaus vaikų grupės.

 2.1. **Pirmas priešmokyklinio ugdymo grupės organizavimo modulis jungtinėse** priešmokyklinėse (ir/ar ikimokyklinėse) Pėžaičių, Pašlūžmio bei Judrėnų Stepono Dariaus skyriuose:

 2.1.1. priešmokyklinio ugdymo grupės modulį kiekvienais metais patvirtina Klaipėdos rajono savivaldybės administracijos Švietimo skyriaus vedėjas, atsižvelgdamas į gimnazijos ugdytinių skaičių ir tėvų prašymus:

 2.1.2. grupės darbo laikas – 6,00 val. (gali būti 9 val. ir 10,5 val.), dirbant 5 dienas per savaitę;

 2.1.3. maksimalus ugdytinių skaičius – 15;

 2.1.4. programos įgyvendinimo minimali trukmė –640 valandos;

 2.1.5. priešmokyklinio ugdymo pedagogo grupėje darbo krūvis – 30 – 52,5 val. per savaitę.

 2.2. **Antras priešmokyklinio ugdymo grupės organizavimo modulis** Ikimokykliniame ir priešmokykliniame skyriuje Veiviržėnuose**:**

 2.2.1. priešmokyklinio ugdymo grupės modulį kiekvienais metais patvirtina Klaipėdos rajono savivaldybės administracijos Švietimo skyriaus vedėjas, atsižvelgdamas į gimnazijos ugdytinių skaičių ir tėvų prašymus;

 2.2.2. grupės darbo laikas –10,5 val. (gali būti ir 12 val.), dirbant 5 dienas per savaitę;

 2.2.3. maksimalus ugdytinių skaičius – 20;

 2.2.4. programos įgyvendinimo minimali trukmė –640 valandos;

 2.2.5. priešmokyklinio ugdymo pedagogo grupėje darbo krūvis – 36,00 val. per savaitę pagal sudarytą grafiką;

 2.2.6. priešmokyklinio ugdymo grupėje, antroje dienos pusėje dirba 0,65 etato darbo krūviu ikimokyklinio amžiaus vaikų auklėtoja(s), kuri (s) organizuoja popietinę ugdytinių veiklą pagal savo pareigybės aprašą, vadovaujantis priešmokyklinio ugdymo grupės ugdymo programa.

 2.3. priešmokyklinio ugdymo trukmė – vieneri metai; gali būti teikiamas ilgiau nei 1 metus vaikui, kuriam reikia nuolatinės kvalifikuotų specialistų pagalbos bei sveikatą tausojantis dienos režimas, gimnazijoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašu, patvirtintu Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

 2.4. patenkinus prašymus su tėvai pasirašoma priešmokyklinio ugdymo sutartis vieneriems metams.

 2.5. ugdymas vyksta lietuvių kalba pagal pasirinktą priešmokyklinio ugdymo programą.

 2.6. ugdytinių žingsninio vertinimo pažanga ir pasiekimai įvertinami pagal ŠMSM priešmokyklinio ugdymo aprašą ugdomųjų metų pradžioje ir pabaigoje:

 2.6.1. priešmokyklinio ugdymo pedagogas(ai) per 6 savaites nuo ugdymo programos

įgyvendinimo pradžios (spalio mėn.) atlieka grupės vaikų pirminį pasiekimų įvertinimą;

 2.6.2. įgyvendinus programą, priešmokyklinio ugdymo pedagogas(ai) atlieka galutinį vaikų pasiekimų įvertinimą (gegužės mėn.) ir parengia laisvos formos išvadą – rekomendacijas pradinių klasių mokytojui.

 2.7. priešmokyklinio ugdymo temos bei ugdytinių pažanga ir pasiekimai fiksuojami elektroniniame dienyne „Mūsų darželis“ <https://musudarzelis.lt/> .

 2.8.ugdytiniams organizuojamas nemokamas maitinimas (tėvai užpildo reikiamus dokumentus SPIS sistemoje <https://www.spis.lt/Info/Nemokamas-maitinimas-priesmokyklinukams-ir-pirmokams> ).

 2.9. tėvams pageidaujant ugdytiniai gali lankyti grupę ir mokinių atostogų laikotarpiu, pateikus gimnazijos direktoriui prašymą raštu.

 \_\_\_\_\_\_\_\_\_\_\_\_\_

SUDERINTA

Klaipėdos r. Veiviržėnų Jurgio Šaulio gimnazijos

Ikimokyklinio ir priešmokyklinio ugdymo metodinės grupės posėdyje

protokoliniu nutarimu 2020 m. rugpjūčio 26 d. (protokolas Nr.1)